Den Vest-Sjællandske Avis, 1829-08-29
Man har faaet mangehaande Efterretninger fra Constantinopel; men ingen af et nyere Datum end de allerede bekiendtgjorte, saaledes berettes over Semlin fra Constantinopel under 27de, at Conferencerne imellem Reis Effendi og de to Ambassadeure ere saa godt som afbrudte, og at Porten ikke vil vige et Haarsbred fra sit engang antagne System. Man opkaster nu det Sporgsmaal i Pera, om Ambassadeurene kunne længere forblive der. Der hedder, at Greve Guilleminot har bedet sin Regiering om Jnstructioner hvorefter han kunde forlade sin Post naar Porten ikke vil give efter, men man troer at det Franske Ministerium vil underrette Greven om, at han vil blive der saalænge som den Engelske Ambassadeur forbliver der, og det tegner ikke til, at denne vil afreise derfra. Blandt alle Musselmændene hersker en stor Bevægelse og i Kaffehusene bliver Sultanens Beslutning, at ville fortsætte Krigen aabenlydt dadlet; Embedsmændene selv give Tegn til Utilfredshed og paa alle Punkter bliver det Ottomanniske Riges Forfatning stedse meere farlig. - Det samme berettes derfra i en anden Skrivelse af 30te Juli, Fienden, hedder det, giør uhyre Fremskridt fra alle Kanter, og kun et Underværk kan redde Sultanen, naar han ikke giver Fornuften Gehør og rækker Haanden til Fred. Tropperne begynde at tabe deres Tillid til sig selv og Oprørsanden begynder at yttre sig hos forskiellige Troppecorps. Den anden Bataillon Bombardere har endog formelig vægret sig ved at gaae imod Fienden; lignende Begivenheder skulle have fundet Sted i Viddin, hvorhen Paschaen af Scutari er opbrudt med 15000 Albanesere. Commandeuren for den omtalte Bombardeerbataillon er bleven halshugget; men saadanne Forholdsregler hielpe kun lidet til at formindske Foruroeligelserne. Alle de Efterretninger, som om Russernes Fremgang i Europa og Asien ere ankomne fra Russisk Side ere allerede bekiendtgjorte i Constantinopel. Man veed der at Russerne have besat Karnabad og Jamboli, (som ligger paa Veien til Adrianopel. Fakisom ogsaa Russerne have besat, ligger paa Veien til Kirkilisa. Er derfor ikke en Hovedbataille leveret derved, saa kan den snart blive det. Det er ellers besynderligt, at man faaer ligesaa hurtigt Efterretninger fra Constantinopel som fra Russisk Side, om Russernes Fremskridt. Man veed ogsaa at Armenierne forene sig i Asien med de Russiske Tropper hvor de rykke frem. Alle diss se Jndberetninger have foraarsaget den største Bestyttelse i Constantinopel. Man arbeider i Hast paa at sætte Adrianopel i Forsvarstilstand, og Hassan Pascha, Gouverneur i Smyrna, er udnævnt til Commandant deri; ogsaa bliver der arbeidet med største Jver paa Forskandsninger til Hovedstadens Forsvar. Flere anseelige Familier fra Adrianopel have taget Flugten til Constantinopel. Tatarer jage afsted til alle Kanter for at indhente Efterretninger og overbringe Ordrer. Selv Tatarernes Aga er afsendt til Trapezunt, hvor Russerne have forsøgt paa en Landgang og gjort megen Skade. (Staden skal, ifølge en Jndberetning fra Paschaen i Sinope, være bleven bombarderet af den Russiske Flaade og halvt ødelagt). Den Russiske Eskadre krydser foran Indgangen til Bosphorus og har selv gjort Mine til at løbe ind i Kanalen. Dette har opvakt en stor Skræk, især da de Tyrkiske Krigskibe have ikke gjort nogen Tilberedelse til Forsvar; men trukket sig længer ind i Havnen. Hvad vil der blive af Frankerne dersom det skulde lykkes de Russiske Chefer at angribe Hovedstadens Der bliver sendt Ordre paa Ordre til Asien om at Reserverne skulle opbryde til Enropa, og Vicekongen af Ægypten bliver paa det indstændigste anmodet om at komme Sultanen til Hielp.